બીજું વર્ણ વ્યવસ્થા ને લીધે કોઈ પણ બે વર્ણો વચ્ચે લોહીના સંબંધ જ ના રહ્યા,એના લીધે લાગણીજ ના રહી.અને એને લીધે કોઈ સંપ પણ ના રહ્યો.હવે આ રજપૂતો બહાદુર ખુબજ હતા પણ સંખ્યા ઓછી પડતી.એટલે જયારે લાગે કે હવે હારવાના જ છીએ તો ભાગતા નહિ.છુપાતા નહિ.પણ કેસરિયા કરતા.મતલબ કે દુશ્મનના સૈન્યમાં મરવા માટે કુદી પડતા.હોય તો સંખ્યામાં બિલકુલ ઓછા.બધા કપાઈ મરતા.કેસરિયા એટલે સુસાઈડ, સામુહિક આપઘાત જ કહેવાય.આ કોઈ જેવીતેવી બહાદુરી ના હતી.અને આ બાજુ એમની સ્ત્રીઓ એક મોટા કુવામાં આગ પેટાવી એક પછીએક કુદી પડતી,આને સામુહિક સુસાઈડ કહેવાય.હવે સ્ત્રીઓ પણ ઓછી થતી જાય અને પુરુષો પણ,અને બીજા કોઈ લડવા નીકળે નહિ.એટલે હિંદુ ધર્મે રાજપૂતો ને મોટા ભા તો બનાવ્યા સાથે સાથે કપાઈ મરવાનો પરવાનો,દસ્તાવેજ પણ લખી આપ્યો.અને બીજા વર્ણના લોકોને લાગણી પણ નથાય મરો એ જ તો તમારું કામ છે.કેમ કે લોહીનો કોઈ સંબંધ જ ના હોય એટલે કોણ રડે?હજુ આજે પણ આવુજ થાય છે.એ માનસિકતા હજુ ગઈ નથી.મુંબઈમાં કોઈ મરે તો બીજા રાજ્યોના લોકોનું લોહી ઉકળતું જ નથી.ગુજરાતમાં મરે તો મરાઠીની આંખ માંથી આસું ના આવે.કુસંપનું મૂળ કારણ વર્ણવ્યવસ્થા જ છે.અતિશય સંખ્યા આગળ બહાદુરી કોઈ કામ ના લાગે.અંગ્રેજો આવ્યા પછી રજપૂતો ને લડવાનું રહ્યું નહિ,એટલે એશોઆરામમાં પડી ગયા એ વાત જુદી છે.નવરો બેઠો નખ્ખોદ વાળે.